CELEX: 62015FN0060
Language: lt
Date: 2015-04-22 00:00:00
Title: Byla F-60/15: 2015 m. balandžio 22 d. pareikštas ieškinys byloje ZZ/VRDT

29.6.2015   
            
            
               LT
            
            
               Europos Sąjungos oficialusis leidinys
            
            
               C 213/48
            
         2015 m. balandžio 22 d. pareikštas ieškinys byloje ZZ/VRDT
   
   (Byla F-60/15)
   (2015/C 213/78)
   Proceso kalba: prancūzų
   
      Šalys
   
   
      Ieškovas: ZZ, atstovaujamas N. Lhoëst
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Ginčo dalykas bei aprašymas
   
   2014 m. birželio 4 d. VRDT pirmininko sprendimo nutraukti ieškovo laikinojo tarnautojo sutartį, panaikinimas ir prašymas, jei įmanoma, grąžinti jį į tarnybą VRDT, o jei ne – išmokėti teisingą piniginę kompensaciją už neteisėtą jo sutarties nutraukimą, ir galiausiai prašymas priteisti tariamai patirtos neturtinės žalos atlyginimą.
   
      Ieškovo reikalavimai
   
   
               —
            
            
               Panaikinti 2014 m. birželio 4 d. VRDT pirmininko sprendimą nutraukti ieškovo laikinojo tarnautojo sutartį.
            
         
               —
            
            
               Atitinkamai nurodyti grąžinti ieškovą į tarnybą, priteisti iš atsakovės žalos atlyginimą – sumokėti ieškovui darbo užmokestį už laikotarpį nuo jo sutarties nutraukimo įsigaliojimo ir jo grąžinimo į tarnybą (dėl priimto sprendimo panaikinimo) dienos, ir nurodyti atkurti sprendimu dėl jo sutarties nutraukimo neteisėtai nutrauktą jo karjerą.
            
         
               —
            
            
               Papildomai, jeigu ieškovo grąžinimas į tarnybą lemtų didelių praktinių sunkumų arba pasirodytų neproporcingas atsižvelgiant į trečiųjų asmenų situaciją, priteisti iš atsakovės sumokėti teisingą piniginę kompensaciją už neteisėtą jo sutarties nutraukimą, atsižvelgiant ne tik į netektą darbo užmokestį, bet ir į netektą rimtą ieškovo galimybę pagal neterminuotą sutartį likti tarnyboje VRDT iki pensinio amžiaus ir kilti karjeros laiptais.
            
         
               —
            
            
               Bet kuriuo atveju, priteisti iš atsakovės patirtos neturtinės žalos atlyginimą, kurio suma ex aequo et bono įvertinta 15  000 eurų.
            
         
               —
            
            
               Priteisti iš VRDT bylinėjimosi išlaidas.